เศรษฐีมะกันส่ง จ.ม.จี้ขึ้นภาษีคนรวย
เมื่อ 25 มิ.ย. บุคคลร่ำรวยที่สุดในสหรัฐฯอย่างน้อย 18 คน รวมทั้ง จอร์จ โซรอส นักลงทุน, คริส ฮิวจ์ส ผู้ร่วมก่อตั้งเฟซบุ๊ก, มอลลี มังเกอร์ ลูกสาวของชาร์ลี มังเกอร์ เศรษฐีพันล้าน ไปจนถึงทายาทบริษัท วอลท์ ดิสนีย์และเครือโรงแรมไฮแอทท์ ร่วมลงนามจดหมายเปิดผนึก เรียกร้องให้เหล่าผู้สมัครชิงเก้าอี้ประธานาธิบดีสหรัฐฯ ปี 2563 สนับสนุนการขึ้นภาษี อภิมหาเศรษฐีผู้ร่ำรวย โดยระบุว่าไม่เข้าข้างพรรคใดและไม่สนับสนุน,ผู้ลงสมัครคนใดโดยเฉพาะจดหมายระบุว่า เงินที่ได้จากการเก็บภาษีคนรวยจะเป็นประโยชน์ต่อสาธารณะ ช่วยแก้วิกฤติสภาพอากาศเปลี่ยนแปลง ลดความไม่เสมอภาค แก้ปัญหาเศรษฐกิจ ปรับปรุงระบบสาธารณสุข สร้างโอกาสที่เป็นธรรม เพิ่มความเข้มแข็งให้เสรีภาพ ประชาธิปไตย ซึ่งผู้สมัครของพรรคเดโมแครตหลายคนก็สนับสนุนเรื่องนี้ รวมทั้ง ส.ว.เอลิซาเบธ วอร์เรน ซึ่งเสนอว่าถ้าขึ้นภาษีผู้ที่มีทรัพย์สิน 50 ล้านดอลลาร์ขึ้นไป ซึ่งจะกระทบผู้ร่ำรวยราว 75,000 ตระกูล จะทำให้มีรายได้เข้ารัฐถึง 2.75 ล้านล้านดอลลาร์ภายใน 10 ปี ทั้งนี้ การจัดอันดับประเทศที่มีความรวยกระจุกตัวมากที่สุดราว 40 ประเทศโดยองค์กรเพื่อความร่วมมือด้านเศรษฐกิจและการพัฒนา (OECD) สหรัฐฯติดอันดับ 6.
บุคคลร่ำรวยที่สุดในสหรัฐฯอย่างน้อย 18 คน ร่วมลงนามจดหมายเปิดผนึก เรียกร้องให้เหล่าผู้สมัครชิงเก้าอี้ประธานาธิบดีสหรัฐฯ สนับสนุนการขึ้นภาษี อภิมหาเศรษฐีผู้ร่ำรวย
ภาษีคนรวย,มหาเศรษฐี,สหรัฐ,ส.ส.,เลือกตั้ง